<classify> MOGADISHU, SOMALIA KUNDI la kigaidi la al- Shabab kimetekeleza mashambulio mawili janamojawapo ni katika kituo cha mafunzo ya kijeshi cha Marekani kilichopo nchiniSomalia na kusababisha madhara kadhaa. Kituo hicho kilikuwa kinatumiwa na wanajeshi wa Marekani kwa ajili yakutoa mafunzo kwa makomandoo. Wakazi wanaoishi karibu na eneo hilo walisema kuwa, walisikiakishindo kikubwa cha mlipuko na risasi katika uwanja wa ndege wa Baledogle,kusini mwa mji wa Shabelle. Kundi la al-Shabab limesema limefanya shambulizi hilo kwa kutumiabomu lililokuwa limetegwa kwenye gari kulipua mageti kabla ya kuingiza ndaniwapiganaji wake. Kupitia taarifa yao, Al-Shabab walisema kuwa wameanzisha mashamblizihayo na kwamba yataendelea. Baada ya kuvunja vizingiti vyenye silaha nzito, mashujaa wamujahideen wapiganaji watakatifu walitikisa kituo hicho cha kijeshi kisichocha kawaida, wakiwashirikisha askari wa jeshi hilo kwenye moto mkubwa,inaeleza taarifa yao Kituo hicho kipo kilomita 100 mile 60 magharibi mwa mji mkuu wa Mogadishu,inasemekana ni kituo cha vikosi maalumvya Marekani, vikosi maalum vya Somalia na walinda amani wa Uganda. Tangu Rais wa Marekani, Donald Trump aingie madarakani, mara mojaMarekani iliongeza mashambulizi ya anga dhidi ya al-Shabab, kundi ambalolinatajwa kuwa msharika wa kundi la kigaidi duniani la al-Qaeda. Taarifa kutoka kwa maofisa waSomalia zinaeleza kuwa kundi hilo nalo limeonekana kuongeza mashambulizi mjiniMogadishu kama njia ya kulipa kisasi mashambulizi ya anga dhidi yake. Wizara ya Ulinzi ya Marekani inasema al-Shabab bado wanadhibiti eneokubwa la Somalia na wana uwezo wa kutekeleza mashambulizi makubwa ya mabomu yakujitoa muhanga, vifaa ya milipuko, na silaha nyingine za kisasa. Katika tukio jingine kituo cha washauri wa mafunzo cha Umoja wa Ulaya nacho kimeshambuliwa na bomu la kwenye garimjini Mogadishu. Wizara ya Ulinzi ya Italia kupitia kwenye taarifa yakeilithibitisha kuwa kikosi cha kijeshicha Italia kilipigwa na mlipuko. Hadi jana jioni hakukuwa na mtu aliyejeruhiwa ambaye ameripotiwa.  <topic>: KIMATAIFA 